 **Martin Chudý**

 **Hlavný veterinárny lekár**

 **Slovenskej republiky**

Č. z. MNO-2764/2025 Bratislava, 26. 3. 2025

Č. s. 6534/2025-220/4

**MIMORIADNE   NÚDZOVÉ   OPATRENIA – DODATOK č. 3**

Na základe § 6 ods. 5 písm. a) a § 34 ods. 1 písm. b) zákona č. 39/2007 Z. z. o veterinárnej starostlivosti v znení neskorších predpisov týmito mimoriadnymi núdzovými opatreniami s platnosťou a účinnosťou **od 26. 3. 2025 18:00 do odvolania**

Mimoriadne núdzové opatrenia Č. z. MNO-2550/2025, Č. s. 6534/2025-220 zo dňa 21. 3. 2025 mením nasledovne:

v písmene A) sa bod 2 vypúšťa.

v písmene A) mením 3.

3. akýkoľvek dovoz a tranzit vnímavých zvierat cez cestné hraničné priechody (vrátane kômp) na hraniciach s Maďarskom s výnimkou hraničného prechodu Šahy – Parassapuszta. Takisto zakazujem jazdu vozidiel nad 3,5 tony cez hraničné prechody s Maďarskom v Bratislavskom kraji, Trnavskom kraji a Nitrianskom kraji s výnimkou hraničných priechodov Rusovce–Rajka D2, Medveďov – Vámosszabadi, Komárno – Komárom a Štúrovo – Esztergom a Šahy - Parassapuszta. Medzinárodná preprava s nakládkou a vykládkou mimo územia Slovenskej republiky je možná len bez zastavenia a vykládky na území Slovenskej republiky s uprednostnením hlavných cestných ťahov.

v písmene A) dopĺňam bod 6.

6. na slovenskom úseku vodnej cesty Dunaj r. km 1880,200 – 1708,200 a všetkých splavených vodných cestách SR plavbu plavidiel prepravujúcich hovädzí dobytok, ovce, kozy, ošípané a iné párnokopytníky vrátane farmovej zveri.

v písmene B) dopĺňam bod 7.

7. udržiavať v aktívnom stave dezinfekčné rohože a umožniť vstup do SR vozidlám a osobám len po prejazde a prechode cez dezinfekčné rohože na cestných hraničných prechodoch na hraniciach s Maďarskom od Bratislavy (vrátane) po Slovenské Nové Mesto (vrátane).

 ***MVDr. Martin Chudý***

 **Hlavný veterinárny lekár Slovenskej republiky**

**Na vedomie:** Ministerstvo pôdohospodárstva a rozvoja vidieka Slovenskej republiky